પોતાની સાહસ યાત્રા દરમિયાન ડેનિયલ એક વૃદ્ધ જળચરને મળે છે જે સમજાવે છે કે જ્યારથી એણે સ્વપ્નાં જોવા બંધ કર્યા તે દિવસથી બુઢાપો આવી ગયો. સ્વપ્નો આપણને જીવંત રાખે છે. આપણે પોતે આપણી આસપાસ નેગેટિવ વિચારોની એક વાડ ઊભી કરી દીધી છે. જેને હટાવવી જરૂરી છે. ડેનિયલ એક સંવાદમાં કહે છે કે અજાણી વસ્તુઓનો એને ભય નથી લાગતો. જીવનનું શ્રેષ્ઠ શિક્ષણ મુશ્કેલીની ઘડીઓમાં જ મળતું હોય છે. દિલથી કોઇ વસ્તુ મેળવવાની ઇચ્છા રાખશો તો એ જરૂર મળશે. તમારા ભય સિવાય એને કોઈ રોકી નહીં શકે. અમુક વસ્તુઓ મનની આંખોથી જ દેખાય છે. આપણા નિર્ણયો આપણી ખરી ઓળખાણ છે.